Книгата е създадена през 1256 г. Тя запазва своята цялост в продължение на много столетия, въпреки честите нашествия, войни и разрушения. Поврежда се през 20 век, по време на арменския геноцид, когато от нея се откъсват страници с богато орнаментираните таблици на „Каноните на съгласие“. Ценните миниатюри се откриват години по-късно в музея Гети в Лос Анджелис. През 2015 г. между музея Гети и Западната епархия на Арменската църква в САЩ се сключва съглашение, според което откъснатите страници се връщат в собственост на църквата, но остават на съхранение в музея. Там те са заведени като обект с номер Ms. 59 (94.MB.71). Зейтунското евангелие се намира в Ереван, в Института за древни ръкописи Матенадаран (Ms. 10450).